**АИТВ-инфекциясына тексеруге жататын клиникалық көрсеткіштер.**

 «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шiлдедегi № 360-VI ҚРЗ Кодексінің «АИТВ инфекциясына зерттеліп-қаралу» 162 бабына сәйкес, Қазақстан Республикасы азаматтарының, қандастардың, Қазақстан Республикасының аумағында тұрақты және уақытша тұратын шетелдіктердің, азаматтығы жоқ адамдардың, босқындар мен пана іздеген адамдардың уәкілетті орган айқындайтын тәртіппен АИТВ инфекциясының профилактикасы саласында қызметті жүзеге асыратын мемлекеттік денсаулық сақтау ұйымдарында тегін медициналық көмектің кепілдік берілген көлемі шеңберінде АИТВ инфекциясы мәселелері бойынша ерікті түрде анонимдік және (немесе) құпия медициналық зерттеп-қаралуға және консультация алуға құқығы бар.

 Сонымен бірге, АИТВ-инфекциясына міндетті құпиялы медициналық тексеруге жататын саннатты адамдар бар. Бұл клиникалық және эпидемиологиялық көрсеткіштері бар адамдар.

 Тексерудің клиникалық көрсеткіштері дегеніміз не?

 ҚР ДСМ-нің 27.10.2020ж “АИТВ инфекциясының бар-жоғына міндетті құпия медициналық зерттеп-қарау қағидаларын бекіту туралы» .№211/2020 бұйрығына сәйкес 36 клиникалық көрсеткіш бар.

 Клиникалық көрсетілімдер бойынша АИТВ инфекциясының бар-жоғына

тексеруге мынадай аурулары, синдромдары мен симптомдары анықталған

адамдар жатады:

 1. 1 айдан аса уақыт аралығында екі немесе одан да көп лимфа түйіндердің

үлкеюі, персистирленген, жайылған лимфаденопатия;

 2. этиологиясы белгісіз қызба (тұрақты немесе бір айдан аса уақыт бойы

қайталанған);

 3. түсіндіруге болмайтын ауыр кахексия немесе стандартты емдеуді нашар

қабылдайтын (балаларда), тамақтанудың айқын бұзылулары, түсініксіз 10%

және одан да артық салмақ жоғалту;

 4. 14 тәулік және одан да астам уақыт ішіндегі (балалардағы) ұзақтығы бір

айдан асатын созылмалы диарея;

 5. себорейлік дерматит, қышымалы папулездік бөртпе (балаларда);

 6. ангулярлық хейлит;

 7. жоғарғы тыныс алу жолдарының қайталанатын инфекциясы (синусит,

ортаңғы отит, фарингит, трахеит, бронхит);

 8. белдік теміреткі;

 9. кез келген шашыраңшы эндемиялық микоз, терең микоздар

(кокцидиоидоз, өкпеден тыс криптококкоз (криптококктық менингит),

споротрихоз, аспергиллез, изоспороз, өкпеден тыс гистоплазмоз, стронгилоидоз,

актиномикоз және басқалар);

 10. өкпе және өкпеден тыс туберкулез, оның ішінде перифериялық

лимфотүйіндердің туберкулезінен басқа, атипті микобактериялары тудырған

диссеминирленген инфекция диагнозы қойылған кезде және одан әрі АИТВ

инфекциясына зерттеп-қарау әрбір 6 ай сайын жүргізіледі;

 11. ауыз қуысының түкті лейкоплакиясы, қызыл иектің сызықтық эритемасы;

 12. әдеттегі емдеуге көнбейтін ауыр созылмалы қайталанатын пневмония

және созылмалы бронхиттер (жыл бойы екі және одан көп реттік жиілікпен),

симптомы жоқ және клиникалық айқын лимфоидтық интерстициальдық

пневмония;

 13. сепсис, ішкі ағзалардың созылмалы және қайталанатын іріңдібактериялық аурулары (пневмония, плевра эмпиемасы, менингит,

менингоэнцефалиттер, сүйек және буындардың инфекциясы, іріңді миозит

сальмонеллездік септицемия (Salmonella tiphi басқа), стоматиттер, гингивиттер,

периодонтиттер және басқалар);

 14. пневмоцистік пневмония;

 15. ішкі ағзаларды зақымдайтын және тері мен шырышты қабықтарды, оның

ішінде көзді созылмалы (бір айдан аса) зақымдайтын, қарапайым ұшықтың

вирусы тудырған инфекциялар;

 16. кардиомиопатия;

 17. нефропатия;

 18.этиологиясы белгісіз энцефалопатия;

 19. үдемелі мультифокальдық лейкоэнцефалопатия;

 20. Капоши саркомасы;

 21. ісіктер, оның ішінде лимфома (бас миының) немесе В-жасушалы

лимфома;

 22. орталық нерв жүйесінің токсоплазмозы;

 23. өңештің, бронхының, кеңірдектің, өкпенің, шырышты қабықтың, ауыз

қуысының және мұрынның кандидозы;

 24. атипті микобактериялар тудырған диссеминирленген инфекция;

 25. этиологиясы белгісіз кахексия;

 26. қарапайым емдеуге келмейтін созылмалы қайталанатын пиодермия;

 27. әйелдердің жыныс мүшесі аумағының этиологиясы белгісіз ауыр

созылмалы қабыну аурулары;

 28. әйелдердің жыныс мүшелерінің инвазивтік ісіктері;

 29. ауру басталғаннан кейін 3 айдан соң мононуклеоз;

 30. жыныстық жолмен берілетін инфекциялар (мерез, хламидиоз,

трихомониаз, соз, гениталдық ұшық, вирусты папилломатоз және басқалар);

 31. В және С вирусты гепатиттері;

 32. ауқымды сулы кондиломалар;

 33. жайылған бөртпелері бар контагиоздық моллюск, ірі шорланған

контагиоздық моллюск;

 34. бұрын дені сау болған адамдардағы алғашқы жарыместік;

 35. жүйелі түрде қан және оның компоненттерін құйдыратын, гемофилиямен

және басқа да аурулармен ауыратын науқастар;

 36. жайылған цитомегаловирустық инфекция. Маңғыстау облысы бойынша 2025 жылдың 9 айында алғашқы медициналық –санитарлық көмек көрсету мекемелері клиникалық көрсеткіштер бойынша 24737 адамды АИТВ-инфекциясына тексерген, 2024 жылдың 9 айымен салыстыратын болсақ, АИТВ-инфекциясына клиникалық көрсеткіштермен тексерілу 87,5% өскен. 2025 жылдың 9 айында клиникалық көрсеткіштермен тексерілген адамдардың арасынан 6 адамда АИТВ-инфекциясы анықталды (0,02%). 2024 жылдың сәйкес кезеңімен салыстырғанда клиникалық көрсетілімдер бойынша тексерілгендер арасында АИТВ-инфекциясын анықтау көрсеткіші 50 %-ға өсті.

 АИТВ-инфекциясына клиникалық көрсеткішпен тексеруді күшейту - жалпы халық арасында, оның ішінде жастар мен жасөспірімдер және осал топтар арасында АИТВ - инфекциясының таралу қарқынын азайтуға, ерте анықтап, уақытында ем тағайындауға және алдын-алу шараларын барынша жандандыруға көмегін тигізеді.

**Дәрігер эпидемиолог Сугирова Н.К.**